འགྲུལ་འཁོར་ཉིན་གང་བོར་ཁྱི་སྨྱོན་བཞིན་རྒྱུག་རྒྱུག་མཐར་རྫོང་མཁར་ཞིག་ཏུ་སླེབས།སྲང་ལམ་མང་པོ་གཡས་བརྒྱུད་གཡོན་བརྒྱུད་བྱས་མཐར་འབབ་ཚུགས་སུ་ཐོན།འགྲུལ་བ་ཚོ་འུར་འུར་ཟིང་ཟིང་གི་ངང་ནས་རང་རང་གི་ཅ་ལག་ཁྱེར་ཏེ་རླངས་འཁོར་ལས་བབས།ཚེ་དབང་ལ་ཅ་ལག་ཁྱེར་རྒྱུ་འཁུར་ཁུག་ཅིག་ཀྱང་མེད་པསཤར་ལུ་མི་རྐྱང་རྟ་རྐྱང་རེད།སྒ་ཡག་རྐྱང་བརྟད་དུས་ཚགས་ནི་རེདཅེས་པའི་དཔེ་དེ་དྲན་འོང་ལ།ད་ལྟ་ཁོ་ལ་རྟ་རྐྱང་དང་སྒ་རྐྱང་ཞིག་ཀྱང་གང་ན་ཡོད།ཐ་ན་ཁུག་རྐྱང་ཞིག་ཀྱང་མེད་པས་དབུལ་བོ་ཞེས་པ་རང་ཉིད་མིན་ན་སུ་ཡིན་སྙམ་པའི་སྐྱོ་བ་ཐོལ་ཐོལ་དུ་བྱུང་།